section_heading: Životopis
paragraph_text: Rođen je 24. rujna 1949. u švicarskom gradiću Sorengo blizu Lugana i talijanske granice, u švedskoj obitelji. Odrastao je u Lundu u Skaniji na jugu Švedske te je odgojen u tradicionalnom luteranstvu. Zbog svoje otvorenosti prema drugim vjeroispovijestima, kao osamnaestogodišnjak upoznao se s katoličanstvom, na koje se i preobratio godinu i pol kasnije. Kao razlog preobraćenja naveo je kako je u Katoličkoj Crkvi »prepoznao istinu koja mu je darovana.« [http://www.stthomas.edu/news/an-interview-with-bishop-anders-arborelius/ Sveučilište sv. Tome] Jared Litke. Razgovor s biskupom Andersom Arboreliusom, www.stthomas.edu, 15. prosinca 2001. (pristupljeno 20. studenog 2017.)